**MEMORIU DE PREZENTARE**

**I.DENUMIRE PROIECT**

 ***Reparații și modernizare Str. Termele Romane și Str. Traian pe sectorul Poarta 1 - Bd. Tomis***

**II DATELE DE IDENTIFICARE ALE TITULARULUI**

a) Denumirea Titularului: **Unitatea Administrativ Teritorială Municipiul Constanţa**

b) Adresa titularului, telefon, fax, adresă de e-mail: **Constanţa, bd. Tomis nr. 51, tel/fax: 0241/488132, e-mail: mediu@primaria-constanta.ro**

c) Reprezentanţi legali / împuterniciţi cu date de identificare:

**- Viorica Ani** **Merlă** – 0241/488 143

**III.** **DESCRIEREA PROIECTULUI**

 ***Localizarea proiectului*:** Municipiul Constanța, Strada Termele Romane, Strada Traian

 ***Încadrarea în planurile de urbanism/amenajare a teritoriului aprobate/adoptate şi/sau alte scheme/programe:*** În temeiul reglementărilor documentaţiei de urbanism, faza P.U.Z, aprobată prin Hotărârea Consiliului Local Constanţa nr. 416/21.11.2003.

***Folosinţele actuale şi planificate ale terenului atât pe amplasament cât şi pe zone adiacente acestuia:*** Prin certificatul de urbanism nr. 495/13.02.2018 folosinţa actualǎ a terenului este: drum, spații publice.

 ***Destinația terenului*** stabilitǎ prin planurile de urbanism și amenajarea teritoriului aprobate: *spații publice.*

***Rezumatul proiectului***

 În vedereafluidizării circulației rutiere și pietonale, dar și a îmbunătățirii aspectului urbanistic din zona accesului Poarta 1 și zona intersectiei str. Termele Romane cu str. Traian, U.A.T. Municipiul Constanța, prin S.C. CONFORT URBAN S.R.L., propune realizarea lucrărilor de reabilitare și modernizare a tramei stradale.

Terenul ce face obiectul amenajărilor propuse are o suprafață totală de **18 800 mp** și aparține domeniului public al Municipiului Constanța**.**

**Principale sectoare în care se vor realiza lucrările sunt:**

* *Str. Termele Romane* - *de la intersectia acces Post Control Poarta 1 Port Constanta și acces către Peninsulă* (zona ,,Vraja Mării”) către str. Traian, pe o lungime de cca. 325 m;
* *Varianta Valea Portului* - *de la intersecția acces Post Control Poarta 1 Port Constanta către Prelungirea Traian*, pe o lungime de cca. 270 m;
* *Str. Termele Romane zona stației BUS Poarta 2 – Tribunal până la intersecția cu str. Traian* , pe o lungime de cca. 119 m;
* *Str. Traian de la ieșirea din intersecția cu str. Mihai Viteazu până la intersecția cu Bd. Tomis și str. Negru Voda* , pe o lungime de cca. 287 m.

 Strada Termele Romane este principala arteră de acces către Portul Constanța prin Postul de control Poarta 1 și către zona Peninsulă și Portul turistic Tomis, prezentând o serie de **disfuncționalități ale traficului rutier și pietonal, cum ar fi**:

- staționări și coloane de autovehicule cu blocaje și conflicte de trafic, atât pe Str. Termele Romane, cât și la intersecția cu Str. Traian;

- condiții neadecvate de acces și manevre ale autocarelor cu turiști dinspre/către Terminalul de pasageri din Portul Constanța;

- traficul pietonal de la/spre stația BUS Poarta 1 nu este reglementat corespunzător pentru pietonii care intră sau ies din incinta portuară, siguranța circulației fiind deficitară;

- la intersecția Str. Traian cu B-dul Tomis și Str. Negru Vodă , insula de reglementare a circulației rutiere este realizată din elemente mobile provizorii.

 Prin amenajările propuse se urmărește **realizarea următoarelor obiective:**

● Racordarea lucrărilor și reglementărilor la prevederile proiectului C.N. A.P.M. Constanța de modernizare a accesului prin postul de control Poarta 1;

● Creșterea capacității de intrare/ieșire a autovehiculelor și a pietonilor prin postul de control acces Poarta 1 și reducerea timpurilor de așteptare, prin reorganizarea și fluidizarea traficului;

● Fluidizarea circulației rutiere către/dinspre Peninsulă și portul Tomis, la intersecția Str. Termele Romane cu Str. Traian și la intersecția Str. Traian cu B-dul Tomis și Str. Negru Vodă;

● Îmbunătățirea condițiilor de circulație, întoarcere și staționare a autobuzelor pentru transportul public din zona stațiilor BUS Poarta 1 și Poarta 2;

● Refacerea sistemului de reglementări a circulației rutiere prin marcaje și indicatoare pentru îmbunătățirea condițiilor de circulație, sporirea gradului de confort și a siguranței rutiere;

● Îmbunătățirea iluminatului public în vederea creșterii vizibilității și aspectului urbanistic al zonelor de acces la Poarta 1 și în Peninsulă, precum și la intersecția Străzii Traian cu Str. Termele Roman.

 **Principalele lucrări propuse prin prezentul proiect constau în:**

- Reamenajarea a două căi de acces rutiere (la Poarta 1 si zona Peninsulă) - varianta Valea Portului și str. Termele Romane ;

- Reamenajarea intersecției Str. Termele Romane cu Str. Traian prin realizarea unui sens giratoriu, cu insulă circulară cu spațiu verde;

- Reamenajarea stației BUS Poarta 2 prin lucrări de îmbunătățire a circulaței autobuzelor, de ranforsare și refacere a carosabilului și a trotuarelor pietonale;

- Refacerea insulei de dirijare cu spatiu verde interior de la intersectia Bd. Tomis cu str. Negru Voda.

- Amenajarea de noi căi pietonale pentru asigurarea circulației în condiții de creștere a siguranței pietonale ;

- Refacere sistemului iluminat public și amenajarea de noi spații verzi;

- Asigurarea ne noi facilități pentru circulația autobuzelor (benzi cu destinație proprie de circulație, semafoare cu telecomandă, dupa caz);

- Reamenajarea spațiilor de parcare adiacente trotuarelor.

 **Activitatile generale necesare pentru realizarea lucrărilor proiectate** :

* dezafectări (borduri, pavaje, îmbrăcăminti trotuare, stîlpi iluminat,etc.) și sapaturi, dupa caz, pe zonele de reamenajat;
* frezarea îmbrăcăminții asfaltice existente pe zonele degradate și pentru corecția profilului;
* refacerea, consolidarea sau completarea, dupa caz, a fundației din piatră spartă a carosabilului pe zonele de supralărgiri;
* montarea bordurilor de delimitare a trotuarelor și insulelor din sensurile giratorii;
* refacerea îmbracaminților consolidate din beton/asfalt pe zonele stațiilor BUS;
* așternerea straturilor de îmbracaminți asfaltice pe zonele carosabile și pe anumite trotuare;
* refacerea îmbrăcăminților din pavaje pe anumite trotuare;
* refacerea sistemului de reglementări a siguranței circulației prin indicatoare și marcaje;
* amenajarea de noi spații verzi ;
* relocarea și refacerea iluminatului public pe zona amenajarilor;
* refacerea zonelor adiacente afectate de lucrări.

 **IV. SURSE DE POLUANŢI ŞI PROTECŢIA FACTORILOR DE MEDIU**

**1. Protecţia calitǎţii apelor**

*1.1. Sursele de poluanţi pentru ape*

În perioada de construcţie, sursele posibile de poluare a apelor sunt cauzate de execuţia propriu-zisǎ a lucrǎrilor, de traficul de şantier. Astfel, principala sursă de poluare a apelor este reprezentată de apele meteorice cǎzute pe platformele de lucru .

*1.2. Staţiile şi instalaţiile de epurare a apelor uzate proiectate – nu este cazul*

*1.2. Staţiile şi instalaţiile de epurare a apelor uzate proiectate – nu este cazul.*

**2. Protecţia aerului**

*2.1. Sursele de poluanţi pentru aer*

În *perioada de construcţie*, activităţile din şantier pot avea un impact asupra calităţii atmosferei din zonele de lucru şi din zonele adiacente acestora.

Sursa principală de poluare a aerului, specifică execuţiei lucrărilor, este reprezentată de activitatea de transport şi manipulare a materialelor de construcţii.

De asemenea, emisiile în aer, în perioada de execuție a lucrărilor, sunt reduse şi afectează arii restrânse.

*2.2. Instalaţii pentru epurarea gazelor şi reţinerea pulberilor, pentru colectarea şi dispersia gazelor reziduale în atmosferă*

Având în vedere faptul că sursele de poluare asociate activităţilor care se vor desfăşura în *faza de execuţie* sunt surse libere, deschise şi au cu totul alte particularităţi decât sursele aferente unor activităţi industriale sau asemănatoare, nu se poate pune problema unor instalaţii de captare/epurare/evacuare în atmosferă a aerului impurificat şi a gazelor reziduale.

 Se recomandă constructorului ca activităţile care produc mult praf să fie reduse în perioadele cu vânt puternic și să se realizeze o umectare mai intensă a suprafeţelor.

În *perioada de exploatare,* principala sursă de impurificare a atmosferei, caracteristică obiectivului studiat, este traficul rutier, reprezentând sursa de poluare mobilă. Pentru diminuarea emisiilor nu se pune problema unor instalaţii pentru colectarea/epurarea/dispersia în atmosferă a gazelor reziduale.

**3. Protecția împotriva zgomotului și vibrațiilor**

*3.1. Sursele de zgomot şi vibraţii*

Procesele tehnologice de execuţie implică folosirea unor grupuri de utilaje cu funcţii adecvate. Aceste utilaje în lucru reprezintă surse de zgomot.

În *perioada de execuţie* a proiectului, sursele de zgomot sunt grupate după cum urmează:

* în fronturile de lucru zgomotul este produs de funcţionarea utilajelor de construcţii specifice lucrărilor(excavări şi curăţiri în amplasament, realizarea structurii proiectate, etc.) la care se adaugă aprovizionarea cu materiale;
* pe traseele din şantier şi în afara lui, zgomotul este produs de circulaţia autovehiculelor care transportă materiale necesare execuţiei lucrării.

Principala sursă de zgomot şi vibraţii în *perioada operaţională* este reprezentată de circulaţia autovehiculelor.

În *perioada de execuţie*, în fronturile de lucru, pe perioade limitate de timp, nivelul de zgomot poate atinge valori importante, fără a depăşi 90 dB(A) exprimat ca Leq pentru perioade de maxim 10 ore. Aceste niveluri se încadrează în limitele acceptate de normele de protecţia muncii.

*3.2. Amenajările şi dotările pentru protecţia împotriva zgomotului şi vibraţiilor*

În *perioada execuţiei* lucrării, se vor avea în vedere următoarele măsuri de protecţie împotriva zgomotului şi vibraţiilor:

* reducerea perioadei de execuţie;
* se vor stabili trasee limitate pentru utilajele şi autovehiculele cu mase mari şi emisii sonore importante ce străbat zonele locuite.

**4. Protecţia împotriva radiaţiilor**

Echipamentele utilizate, prin motoarele electrice în funcţiune, generează radiaţii electromagnetice care se situează la un nivel scăzut pentru a avea impact negativ asupra mediului.

Atât lucrările propuse a fi executate, cât şi echipamentele folosite la execuţia lor nu generează radiaţii ionizante.

**5. Protecţia solului şi a subsolului**

*5.1. Sursele de poluanţi pentru sol şi subsol*

În *perioada de execuţie*, sursele posibile de poluare a solului sunt reprezentate de execuţia propriu-zisă a lucrărilor şi traficul de şantier.

Principalele surse de poluare a solului, în perioada de execuţie, pot fi reprezentate de:

* depozitarea necontrolată şi pe spaţii neamenajate a deşeurilor rezultate din activităţile de construcţii;
* depunerea pulberilor şi a gazelor de ardere din motoarele cu ardere internă a utilajelor şi spălarea acestora de către apele pluviale urmate de infiltrarea în subteran;
* scăpări accidentale de carburanţi, uleiuri, ciment, substanţe chimice sau alte materiale poluante, în timpul manipulării sau stocării acestora.

Potenţialul impact asupra subsolului şi apei subterane datorat activităţilor de construcţie sunt similare celor pentru sol, necesitând aceleaşi tipuri de măsuri pentru controlul lor, care vor minimiza amploarea fenomenelor de contaminare.

*5.2. Lucrările şi dotările pentru protecţia solului şi a subsolului*

*În* *perioada de execuţie,* impactul asupra factorului de mediu *sol* poate fi diminuat prin:

* evitarea degradării zonelor învecinate amplasamentului şi a vegetaţiei existente, din perimetrul adiacent zonelor de lucru, prin staţionarea utilajelor, efectuarea de reparaţii, depozitarea de materiale, etc;
* colectarea tuturor deşeurilor rezultate din activitatea de construcţii;
* colectarea şi sortarea deşeurilor reciclabile, urmărindu-se cu rigurozitate valorificarea tuturor deşeurilor rezultate;
* evitarea pierderilor de carburanţi, la staţionarea utilajelor de construcţii.

Dupa finalizarea lucrărilor, terenurile ocupate temporar vor fi readuse la starea lor iniţială prin replantarea şi reconstruirea solului afectat.

**6. Protecţia ecosistemelor terestre şi acvatice**

*6.1 Identificarea arealelor sensibile ce pot fi afectate de proiect*

*E*xecuţia lucrărilor de construcţie poate contribui la anumite perturbări ale echilibrelor ecologice, în condiţiile nerespectării măsurilor de protecţie a mediului.

*În perioada de execuţie,* principalele surse de poluare cu impact negativ asupra mediului pot fi:

* activitatile de şantier - ocuparea temporară de terenuri, poluarea potenţială a solului, depozitele temporare de deşeuri etc, toate acestea având efecte negative asupra vegetaţiei în sensul reducerii suprafeţelor verzi;
* zgomotul, circulaţia personalului şi utilajelor - toate acestea pot modifica habitatul natural.

Se apreciază că pe măsura realizării lucrărilor proiectate şi închiderii fronturilor de lucru aferente, calitatea factorului de mediu biodiversitate, va reveni la parametrii anteriori celor din perioada de execuţie.

*În* *perioada de exploatare,* principala sursă de poluare este reprezentată de traficul auto. Gazele emise din trafic contribuie atât la creşterea acidităţii atmosferei, cât şi la formarea ozonului troposferic, cu efecte directe şi/sau indirecte asupra tuturor componentelor de mediu (vegetaţie, fauna, sol, apă). Prezenţa metalelor în gazele de eşapament afectează calitatea solului şi apelor şi prin urmare starea de sănătate a florei şi faunei.

*6.2. Lucrările si dotările pentru protecţia faunei şi florei terestre şi acvatice*

In *perioada de exploatare,* impactul asupra habitatelor naturale este nesemnificativ.

**7. Protecţia aşezărilor umane şi a altor obiective de interes public**

*7.1. Distanţa faţă de aşezările umane şi a obiectivelor de interes public*

Mijloacele pentru transportul materialelor de construcţii vor circula cu viteză redusă pentru a se evita disconfortul produs de trafic.

*7.2. Lucrările şi dotările pentru protecţia aşezărilor umane şi a obiectivelor protejate de interes public*

*În perioada de execuţie*, şantierul poate fi o sursă de insecuritate. Vor trebui stabilite reguli care să asigure siguranţa circulaţiei(conform legislaţiei rutiere), pentru a se evita accidentele care s-ar putea produce între utilajele de construcţie şi traficul obişnuit.

**8. Gospodărirea deşeurilor generate pe amplasament**

*8.1. Tipurile şi cantităţile de deşeuri*

Prin H.G. nr. 856/2002 pentru „Evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase” se stabileşte obligativitatea pentru agenţii economici şi pentru orice alţi generatori de deşeuri, persoane fizice sau juridice de a ţine evidenţa gestiunii deşeurilor. Evidenţa gestiunii deşeurilor se va ţine pe baza “Listei cuprinzând deşeurile, inclusiv deşeurile periculoase” prezentată în anexa 2 a H.G.856/2002.

În *perioada de operare* , ar putea rezulta deşeuri specifice transportului rutier, dar şi deşeuri datorate unui comportament neadecvat al participanţilor la traficul rutier.

*8.2. Modul de gospodărire a deşeurilor*

O parte a acestor deşeuri va fi reciclată în lucrările de terasamente, în umpluturi cât şi pentru lucrări provizorii de drumuri, platforme, nivelări şi ca material inerte, etc.

*Modul de gospodărire a deşeurilor rezultate*

| **Tipul de deşeu** | **Modul de colectare şi evacuare** |
| --- | --- |
| Menajer sau asimilabile (inclusiv resturi de la prepararea hranei) | În zonele de lucru se vor organiza puncte de colectare prevăzute cu containere de tip pubelă.Periodic acestea vor fi evacuate prin intermediul firmelor specializate şi abilitate. |
| Deşeuri de materiale de construcţii | Din punct de vedere al potenţialului contaminant aceste deşeuri nu ridică probleme deosebite(fiind vorba în special de resturi de beton, mixturi asfaltice).În ceea ce priveşte valorificarea şi eliminarea lor se pot propune mai multe metode:- valorificarea locală în pavimentul drumurilor de exploatare;- depozitarea în cadrul depozitelor de deşeuri inerte. |
| Hărtie şi carton | Hărtia va fi colectată şi depozitată separat de celelalte deşeuri, în vederea valorificării. |

**9. Gospodărirea substanţelor toxice şi periculoase**

*9.1. Substanţele toxice şi periculoase folosite*

Lucrările de execuţie şi întreţinere a sistemelor rutiere presupun utilizarea unor categorii de materiale care pot fi încadrate în categoria substanţelor toxice şi periculoase.

Produsele cele mai frecvent folosite sunt:

* carburanţii folosiţi la utilajele şi mijloacele de transport;
* lubrefianţi(uleiuri, vaselină);
* lacuri şi vopsele, diluanţi – utilizaţi în cadrul lucrărilor de marcaje rutiere, ce pot conţine solvenţi organici cu caracter nociv şi inflamabil.

*9.2. Modul de gospodărire a substanţelor toxice şi periculoase*

Manipularea, depozitarea, transportul acestor substante chimice, se va face numai cu respectarea fişelor de securitate ale fiecărui produs utilizat şi a normelor de protecţia muncii.

**V. PREVEDERI PENTRU MONITORIZAREA MEDIULUI**

*Dotările şi măsurile prevăzute pentru controlul emisiilor de poluanţi în mediu*

 *Protecţia solulului, a apelor de suprafaţă şi apelor subterane*

 Pentru protecţia solului, apelor subterane şi a apelor de suprafaţă se propun următoarele măsuri:

* amenajarea corespunzătoare a spaţiilor de lucru, în vederea evitării infiltrării în sol sau scurgerii în apele de suprafaţă a apelor pluviale;
* colectarea şi evacuarea periodică sau ori de căte ori este necesar a deşeurilor rezultate din activitatea de construcţii;
* dotarea punctelor de lucru cu instalaţii sanitare ecologice;
* colectarea, reciclarea şi eliminarea deşeurilor de către firmele abilitate.

*Protecţia aerului*

Pentru protecţia atmosferei se propun următoarele măsuri:

* stropirea agregatelor, anrocamentelor si a drumurilor tehnologice pentru a impiedica degajarea pulberilor;
* întreţinerea corespunzătoare a utilajelor de construcţii pentru limitarea emisiilor, provenite de la arderea carburanţilor în motoarele termice, în atmosferă.

 *Protecţia aşezărilor umane*

*În timpul execuţiei*, se vor stabili trasee limitate pentru utilajele şi autovehiculele cu mase mari şi emisii sonore importante ce străbat zonele locuite.

 **VI. JUSTIFICAREA ÎNCADRĂRII PROIECTULUI, DUPĂ CAZ, ÎN PREVEDERILE ALTOR ACTE NORMATIVE NAŢIONALE CARE TRANSPUN LEGISLAŢIA COMUNITARĂ (IPPC, SEVESO, COV, LCP, DIRECTIVA-CADRU APĂ, DIRECTIVA-CADRU AER, DIRECTIVA-CADRU A DEŞEURILOR ETC.) – nu este cazul**

**VII. LUCRĂRI NECESARE ORGANIZĂRII DE ŞANTIER:**

Lucrările necesare organizării de şantier constau în închiderea fronturilor de lucru aferente şi ocupararea temporară a terenului.

Posibilele surse de poluare a factorilor de mediu sunt reprezentate de execuţia propriu-zisă a lucrărilor, de traficul de şantier.

**VIII. LUCRĂRI DE REFACERE A AMPLASAMENTULUI LA FINALIZAREA INVESTIŢIEI, ÎN CAZ DE ACCIDENTE ŞI/SAU LA ÎNCETAREA ACTIVITĂŢII, ÎN MĂSURA ÎN CARE ACESTE INFORMAŢII SUNT DISPONIBILE**

După finalizarea lucrărilor, zonele ocupate temporar de organizarea de şantier vor fi readuse la starea iniţială.

 **Data, Semnatura titularului,**